Maribor, 17.4.2014

**Zapisnik 4. redne seje ŠS MF UM z dne 17.4.2014**

Seja je potekala v ponedeljek, dne 17. 4. 2014 ob 16.00 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Tadej Horvat – predsednik 6. letnika, Nejc Bukovnik – predstavnik 6. letnika, Denis Sraka – predstavnik 4. letnika, Monika Marković – predsednica 3. letnika, Špela Pintar – predstavnica 3. letnika, Boštjan Muminović – predsednik 2. letnika, Vid Delopst – predsednik 1. letnika
* Ostali: doc. dr. Andraž Stožer, predsednik KOK MF UM, Ines Kebler – predsednica DŠMM, Monika Sobočan – članica ŠS UM, Lara Časar – študentka 2. letnika MF UM

Odsotni povabljeni:

* Člani ŠS: Una Mršić – predsednica 5. letnika, Jure Terglav – predstavnik 5. letnika, Dobruška Černela – predsednica 4. letnika, Tadej Petreski – predstavnik 2. letnika, Anja Cestnik – predstavnica 1. letnika
* Ostali:/

Dnevni red:

1. Potrditev dnevnega reda

2. Potrditev zapisnikov

3. Habilitacije

4. FInance

5. Predlogi študentov za prejemnike nagrad UM

6. Pregled ciljev ŠS MF UM

7. Aktualna študentska problematika

8. Razno

Ad 1. Dnevni red

Prodekanja prične sejo ob 16.05 s pozdravom vseh navzočih in predstavi dnevni red današnje seje. Na glasovanje je dala

**SKLEP 1:**

**Študentski svet MF UM potrdi predlagani dnevni red 4. redne seje. (7 ZA /0 PROTI /0 VZDRŽANIH)**

Ad. 2 Zapisniki

Seji se ob 16.10 pridruži Denis Sraka.

Prodekanja ponovno predstavi zapisnik 3. redne seje.

Na glasovanje je bil dan naslednji sklep:

**SKLEP 2:**

**Študentski svet MF UM potrdi zapisnik 3. redne seje. (8/0/0)**

Ad. 3 Habilitacije

Na ŠS MF UM je prišla prošnja za podajo mnenja o Urošu Beletu,dr.med., ki je vložil popolno vlogo za drugo izvolitev v naziv asistent za predmetno področje »anatomija s histologijo«.

Prodekanja pove, da so ocene študentske ankete nadpovprečne. Špela Pintar pove, da se ji kandidat zdi dober. Boštjan Muminovič pove, da je na njegovih vajah prijetno vzdušje, vsebino slikovito predstavi. Monika Markovič pove, da zna kandidat zelo dobro približati obravnavano snov s primeri iz klinične prakse.

Na glasovanje je bil dan naslednji sklep:

**SKLEP 3:**

**Študentski svet MF UM daje pozitivno mnenje o pedagoškem delu Uroša Beleta, dr.med., ki je vložil popolno vlogo za drugo izvolitev v naziv asistent za predmetno področje »anatomija s histologijo« (8/0/0)**

Na ŠS MF UM je prišla prošnja za podajo mnenja o doc. dr. Tine Hajdinjaku, dr. med., ki je vložil popolno vlogo za prvo izvolitev v naziv izredni profesor za predmetno področje »kirurgija«.

Rezultati študentske ankete niso na voljo. Monika Markovič pove, da predava zanimivo, razumljivo in dobro prikaže obravnavano snov. Eva Senica pove, da je dostopen študentom, odgovarja na njihova vprašanja.

Na glasovanje je bil dan naslednji sklep:

**SKLEP 4:**

**Študentski svet MF UM daje pozitivno mnenje o pedagoškem delu doc. dr. Tineta Hajdinjaka, dr. med., ki je vložil popolno vlogo za prvo izvolitev v naziv izredni profesor za predmetno področje »kirurgija«. (8/0/0)**

Na ŠS MF UM je prišla prošnja za podajo mnenja o Robi Kelcu,dr.med., univ. dipl. med. kom., ki je vložil popolno vlogo za drugo izvolitev v naziv asistent za predmetno področje »anatomija s histologijo«.

Rezultati študentske ankete so nadpovprečni. Špela Pintar pove, da ima dobre vaje, na kolokviju ocenjuje korektno. Kandidat študente pritegne. Boštjan Muminovič pove, da je kandidat zelo dober kot pedagog. Zelo dobro tudi povezuje obravnavano snov s kliničnimi vsebinami.

Na glasovanje je bil dan naslednji sklep:

**SKLEP 5:**

**Študentski svet MF UM daje pozitivno mnenje o pedagoškem delu Robi Kelca, dr.med., ki je vložil popolno vlogo za drugo izvolitev v naziv asistent za predmetno področje »anatomija s histologijo« (8/0/0)**

Na ŠS MF UM je prišla prošnja za podajo mnenja o Urški Marolt,dr.med., ki je vložila popolno vlogo za drugo izvolitev v naziv asistentka za predmetno področje »fiziologija«.

Ocene študentske ankete so pozitivne. Prodekanja pove, da so se ji njene vaje bile zelo všeč, bila je natančna, dostopna in korektna. Monika Markovič se pridružuje mnenju, da je zelo dobro predstavila vajo na simulatorju, ki je bila všeč tudi Boštjanu Muminoviču.

Na glasovanje je bil dan naslednji sklep:

**SKLEP 6:**

**Študentski svet MF UM daje pozitivno mnenje o pedagoškem delu Urške Marolt, dr.med., ki je vložila popolno vlogo za drugo izvolitev v naziv asistentka za predmetno področje »fiziologija« (8/0/0)**

Na ŠS MF UM je prišla prošnja za podajo mnenja o izr. prof. dr. Milanu Reljiču, dr.med.,ki je vložil popolno vlogo za ponovno izvolitev v naziv izredni profesor za predmetno področje »ginekologija in porodništvo«.

Ocene študentske ankete so nadpovprečne, od leta 2006 do leta 2013. Tadej Horvat in Nejc Bukovnik povesta, da se ga ne spomnita in o njem ne moreta podati mnenja.

Glede na pozitivna mnenja na študentski anketi je prodekanja predlagala, da se izvede glasovanje.

Na glasovanje je bil dan naslednji sklep:

**SKLEP 7:**

**Študentski svet MF UM daje pozitivno mnenje o pedagoškem delu izr. prof. dr. Milana Reljiča, dr.med., ki je vložil popolno vlogo za ponovno izvolitev v naziv izredni profesor za predmetno področje »ginekologija in porodništvo« (8/0/0)**

Na ŠS MF UM je prišla prošnja za podajo mnenja o Tomislavu Šarenacu,dr.med., ki je vložil popolno vlogo za drugo izvolitev v naziv asistent za predmetno področje »anatomija s histologijo«.

Ocene študentske ankete so nadpovprečne. Monika Markovič pove, da snov razlaga dobro in si zasluži nadaljnjo habilitacijo. Tadej Petek pove, da si je njegovo vajo o anatomiji očesa zapomnil kot zelo dobro.

Na glasovanje je bil dan naslednji sklep:

**SKLEP 8:**

**Študentski svet MF UM daje pozitivno mnenje o pedagoškem delu Tomislava Šarenaca, dr.med., ki je vložil popolno vlogo za drugo izvolitev v naziv asistent za predmetno področje »anatomija s histologijo« (8/0/0)**

Na ŠS MF UM je prišla prošnja za podajo mnenja o Arijani Turčin,dr.med., ki je vložila popolno vlogo za tretjo izvolitev v naziv asistentka za predmetno področje »psihiatrija«.

Seji se ob 16.35 pridruži Tadej Jalšovec, študent 5. letnika.

Ocene študentske ankete so dobre. Tadej Jalšovec pove, da dobro razlaga snov iz področja samomorov. Na vajah je korektna, zelo strokovno podkovana, angažirana in prilagodljiva študentom. Tadej Horvat pove, da razlaga snov na zanimiv način.

Na glasovanje je bil dan naslednji sklep:

**SKLEP 9:**

**Študentski svet MF UM daje pozitivno mnenje o pedagoškem delu Arijane Turčin, dr.med., ki je vložila popolno vlogo za tretjo izvolitev v naziv asistentka za predmetno področje »psihiatrija« (8/0/0)**

ŠS MF prosi Tadeja Jalšovca za mnenje o kandidatu Milanu Reljiču, dr.med. Pove, da predava zanimivo, je strokovno podkovan in se potrudi za študente. Njegove vaje so dobro izvedene.

Ad. 4 Finance

ŠS MF je v skladu z Programom dela ŠS MF UM dobilo s strani DŠMM 4 prošnje za sofinanciranje njihovih projektov v višini:

* Serotonin 500€ (promo material)
* Presnovnik 400€
* Batatek 500€
* Akademski pevski zbor 500€

Na glasovanje je bil dan naslednji sklep:

**SKLEP 10:**

**Študentski svet MF UM na podlagi Programa dela in finančnega načrta ŠS MF UM za leto 2014 in skladno z določili Sporazuma št. 16/2014-SPO odobri iz sredstev za interesno dejavnost znesek v skupni vrednosti 1900 evrov. Sredstva se nakažejo na transakcijski račun Društva študentov medicine Maribor št. SI56 04515-0001186915 za naslednje projekte:**

* **Serotonin 500€**
* **Presnovnik 400€**
* **Batatek 500€**
* **Akademski pevski zbor 500€**

**Društvo študentov medicine Maribor je po opravljenih projektih dolžno posredovati ustrezna poročila na obrazcih, ki mu bodo posredovani, in na vsaj 1 enem mestu navesti, da projekt sofinancira Študentski svet Univerze v Mariboru. (8/0/0)**

Ad. 5 Predlogi študentov za prejemnike nagrad UM

ŠS MF UM je dobil prošnjo za izdajo sklepa o odobritvi kandidatov za prejemnike nagrad UM, na področju prostovoljstva. To sta Urška Fakin, aktivna prostovoljka na različnih področjih, študentka 6. letnika, in Jani Breznik, ustanovitelj projekta ZaŽivljenje, študent 5. letnika.

Prodekanja predlaga, da se kandidata Janija Breznika predlaga tudi na področju razvoja obštudijske dejavnosti.

**SKLEP 11:**

**Študentski svet MF UM podpira študentko Urško Fakin pri kandidaturi za nagrado UM na področju prostovoljskih dosežkov. (8/0/0)**

**SKLEP 12:**

**Študentski svet MF UM podpira študenta Janija Breznika pri kandidaturi za nagrado UM na področju prostovoljskih dosežkov. (8/0/0)**

**SKLEP 13:**

**Študentski svet MF UM podpira študenta Janija Breznika pri kandidaturi za nagrado UM za izjemne dosežke pri razvoju obštudijske aktivnosti. (8/0/0)**

Ad. 6 Pregled ciljev ŠS MF UM

Pogovor s strokovnimi službami MF UM je bil opravljen. Prodekanja pove, da je bil sestanek konstruktiven, kjer so se dogovorili: a) uporabo elektronskih urnikov z naslednjim študijskim letom, pri čemer bo vsak pedagoški delavec imel možnost elektronsko najavo svojih obveznosti, b) pregled seznamov aktivnih izvajalcev vaj, c) objava navodil o prepisu, d) prečiščenje seznama študentov tako, da bodo Erasmus študenti v tujini ločeni od študentov, ki študirajo na matični fakulteti MF UM.

Doc. dr. Andraž Stožer prosi, da bi bil obveščen o prihodnjih sestankih glede izdelave elektronskih urnikov.

Glede goljufanja študentov bo s strani UM organiziran dogodek o študijski etiki in poštenosti.

Prodekanja predstavi tudi poročilo o sklepih 3. redne seje.

Spletna stran in Newsletter še nista bila oblikovana.

Sejo ob 17.05 zapustita Denis Sraka in Eva Senica.

Ad. 7 Aktualna študentska problematika

Tadej Horvat vpraša, ali obstaja možnost, da bi študentje, ki so bili oškodovani z nepotrebno vožnjo zaradi nepravilnega datuma izpita iz onkologije, dobili povrnjene potne stroške. Prodekanja pove, da obstaja možnost, da študentje prosijo dekana MF UM za povračilo potnih stroškov. Tadej Bukovnik pove, da bo glede tega po mnenju vprašal materialno prizadete študente.

Doc. dr. Andraž Stožer pove, da se mu dotična napaka ne zdi sistemska, povračilo stroškov pa smiselno.

Ad. 8 Razno

Prodekanja na poziv doc. dr. Andraža Stožerja predstavi rezultate sestanka s slabše ocenjenimi profesorji. Sestanek je v glavnem bil konstruktiven. Ob tem dr. Stožer doda, da bi bilo dobro, da so na sestanek tudi vabljeni najbolje ocenjeni profesorji.

**SKLEP 14:**

**ŠS MF UM predlaga CIM, da preveri upoštevanje enotnih meril za ocenjevanje pri vseh predmetih MF ter v smernice izvajanja ocenjevanja znanja na MF UM kot predlog doda natančno upoštevanje teh enotnih meril.(8/0/0)**

Monika Sobočan izpostavi, da se pri določenih predmetih bolj jasno zapišejo zahteve glede obveznosti študentov. To problematiko bo predstavil Tadej Jalšovec na seji komisije za študijske zadeve.

Tadej Jalšovec tudi izrazi zaskrbljenost glede predmeta Pediatrija – delo s pacientom, ki bo obvezen predmet za študente 6. letnika. Tadej je mnenja, da še predmet ni dovolj dobro zastavljen, zato predlaga, da se predstavnik 5. letnika, skupaj s dr. Stožerjem in dr. Hojsom, dobijo na skupnem sestanku. S tem prodekanja soglaša.

Seja se konča ob 18.00.

Zapisal:

Tadej Petek

Sekretar ŠS MF UM

Predsedujoča:

Eva Nike Cvikl

Prodekanja za študentska vprašanja MF UM